Ventos geležinkelio stotis

Apie stotį Ventos mieste žr. Akmenės geležinkelio stotis.

Ventos geležinkelio stotis – geležinkelio stotis Mažeikių rajono savivaldybėje, Pumpurų kaime į rytus nuo Ventos upės. Tai nedidelė geležinkelio stotis krovininėje linijoje Mažeikiai–Bugeniai, naudojama traukiniam prasilenkti vienabėgėje linijoje. Iki XX a. pabaigos buvo nedidelis geležinkelio mazgas – čia atsiskirdavo keliai nuo Mažeikių link Lūšės ir Bugenių (dabar likęs kelias tik link Bugenių).

Istorija 

1872 m. pro Pumpurų kaimą nutiesta geležinkelio linija ir čia pastatyta stotis su 3 atsarginiais keliais ir keliais trobesiais. Stotis atidaryta 1879 m. Carinės Rusijos pareigūnai ją oficialiai vadindavo , bet vokiečiai pakabino iškabą . Kartais ši stotis buvo vadinama ir Velte, Velta – toks pavadinimas randamas tų laikų gubernijų knygose, 1885 m. kelių žemėlapyje.

1905 m. šią stotį saugojo rusų kareiviai, įvyko susišaudymas su revoliucionieriais, vienas sukilėlis žuvo. 1915 m. balandžio pabaigoje vokiečių kariuomenė sudegino geležinkelio stoties namą, prekių sandėlį, o susprogdinę šalia esantį geležinkelio tiltą per Ventą pasitraukė į Ylakius. Iki I pasaulinio karo čia buvo 2 žydų krautuvės.

Gyventojai 

Ventos geležinkelio stotis iki 1976–1979 m. buvo atskira gyvenvietė.

Šaltiniai 

Panaikintos Mažeikių rajono savivaldybės gyvenvietės
Mažeikių rajono savivaldybės geležinkelio stotys